**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 23.03.2022, ora 08.00 – 24.03.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 24.03.2022, ora 07.00**

**RÂURI**

**Debitele au fost în creștere, ca urmare a** cedării apei din stratul de zăpadă, evoluției formațiunilor de gheață și propagării pe râurile din bazinele hidrografice: Vișeu, Iza, Someș, bazinele superioare ale Crișurilor, Arieșului, Mureșului, Oltului și bazinele superioare și mijlocii ale Buzăului, Bistriței, Moldovei și Sucevei și, în general, staționare pe celelalte râuri.

Debitele se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30% din normalele lunare) pe râurile din bazinele hidrografice: Crasna, Barcău, Crișul Repede, Crișul Negru, Mureș, Timiș, Moravița, Nera, Vedea, Putna, Bârlad, bazinul superior al Argeșului, bazinul inferior al Jiului, pe afluenții Oltului superior și inferior, cursul superior al Siretului, afluenții Trotușului, Buzăului, Prutului și pe unele râuri din Dobrogea.

Formaţiunile de gheaţă (predominant gheață la maluri, năboi, pod de gheață) existente doar pe râurile din zonele montane din centrul și nord-estul țării au fost în diminuare, restrângere și eliminare.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere,** ca urmare a cedării apei din stratul de zăpadă și propagării pe râurile din bazinele hidrografice: Vișeu, Iza, Someș, Arieș, bazinele superioare și mijlocii ale Bistriței, Moldovei și Sucevei și bazinele superioare ale Crișului Negru și Crișului Repede și în general staționare pe celelalte râuri.

Sunt posibile creşteri mici de niveluri şi debite şi pe alte râuri din zona de munte ca urmare a cedării apei din stratul de zăpadă.

Formațiunile de gheață (gheață la maluri, năboi, izolat pod de gheață) existente vor fi în diminuare, restrângere și eliminare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 18-19.03.2022 **a fost staționar, având valoarea de 3400 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în scădere pe sectoarele Gruia-Corabia și Cernavodă-Tulcea și în creștere pe sectorul Turnu Măgurele-Călărași.

**Debitul la intrarea în ţară** (secţiunea Baziaş) **va fi** **staționar (3400 m3/s).**

În aval de Porțile de Fier debitele vor fi în scădere pe sectoarele Gruia-Turnu Măgurele și Hârșova-Tulcea și în creștere pe sectorul Zimnicea-Cernavodă.

**Alimentări cu apă**

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**Judeţul Iași:**

Se aplică situaţia de restricţii în alimentarea cu apă pentru piscicultură la folosinţele:

\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei I de aplicare a restricţiilor.

**2.** **Situaţia meteorologică în intervalul 23.03.2022, ora 08.00 –24.03.2022, ora 06.00**

**În ţară,** vremea a fost frumoasă şi caldă pentru această dată, chiar deosebit de caldă în jumătatea nordică a teritoriului. Cerul a fost senin, iar vântul a suflat slab și moderat, cu unele intensificări pe crestele montane, iar ziua și în sud-est. Stratul de zăpadă era prezent în cea mai mare parte a zonei montane și măsura, aseară la ora 08, pe platformele staţiilor meteo,până la 230 cm în Munţii Făgăraş, la peste 2000 m altitudine. Temperaturile maxime s-au încadrat între 7 grade la Sulina, Constanţa și Constanţa-dig și 21 de grade la Dej, Săcuieni, Holod, Sighetu Marmaţiei și Satu Mare, iar la ora 06.00 se înregistrau valori termice cuprinse între -9 grade la Miercurea Ciuc și Toplița și 11 grade la Cotnari. Noaptea s-a produs brumă, local în centrul și sudul țării și pe arii restrânse în rest.

**Observaţie:** în intervalul de diagnoză a fost în vigoare 1 atenționare cod galben pentru fenomene meteorologice periculoase imediate emisă de SRPV Constanța.

**La Bucureşti,** vremea a fost frumoasă și caldă pentru această dată. Cerul a fost senin, iar vântul a suflat slab și moderat. Temperatura maximă a fost de 17 grade la Filaret și Băneasa şi 16 grade la Afumați, iar la ora 06.00 se înregistrau 2 grade la Afumați, 3 grade la Băneasa și 5 grade la Filaret.

**3. Prognoza meteorologică în intervalul 24.03.2022, ora 08.00–25.03.2022, ora 8.00**

**În ţară,** vremea va fi predominant frumoasă şi caldă pentru această dată, chiar deosebit de caldă local în zonele de câmpie. Temperaturile maxime vor fi cuprinse, în general, între 12 și 22 de grade, iar cele minime între -4 și 5 grade, cu valori mai scăzute în depresiuni. Cerul va fi variabil spre senin, cu înnorări temporare noaptea în regiunile estice și sud-estice, unde vor fi condiții pentru precipitaţii slabe, trecătoare -mixte la munte şi mai ales sub formă de ploaie în zonele joase. Vântul va prezenta intensificări în zona montană înaltă, cu viteze mai mari în Carpații Meridionali, unde rafalele vor depăși 70...80 km/h, temporar în Moldova şi sud-vestul Olteniei, în general cu viteze de 45...55 km/h, iar pe arii mai restrânse și în rest. La sfârşitul nopţii, izolat în nord-vest şi în centru, se va produce brumă.

**La Bucureşti,** vremea va fi frumoasă şi deosebit de caldă pentru ultima decadă a lunii martie. Cerul va fi mai mult senin, iar vântul va sufla slab și moderat. Temperatura maximă va fi de 20...21 de grade, iar cea minimă de 2...5 grade.

**4. Buletin nivometeorologic pentru perioada 23.03.2022, ora 20.00 - 24.03.2022, ora 20.00**

**Evoluția vremii în intervalul 22-23.03.2022**

Vremea s-a încălzit ușor. Cerul a fost mai mult senin. Vântul a slăbit în intensitate în ultimele ore, dar în cea mai mare parte a intervalului a suflat moderat, cu intensificări de 60-80 km/h în zonele înalte în toate masivele, spulberând trecător zăpada, cu până la 80-90 km/h pe crestele din Bucegi. Stratul de zăpadă a scăzut în toate masivele, cu până la 6 cm la altitudini mai joase.

**Grosimea stratului de zăpadă în 23.03.2022, ora 14:00:**

**Carpaţii Meridionali:** 231 cm la Bâlea-Lac, 181 cm la Vf. Omu, 141 cm Vf. Țarcu, 80 cm la Cuntu, 73 cm la Păltiniș, 63 cm la Parâng, 47 cm la Sinaia, 35 cm Fundata, 34 cm la Predeal;

**Carpaţii Orientali:** 141 cm la Lăcăuți, 109 cm la Vf. Călimani, 102 cm la Ceahlău-Toaca, 85 la Bucin, 45 cm la Vf. Iezer, 44 cm la Penteleu, 2 cm la Poiana Stampei;

**Carpaţii Occidentali:** 77 cm la Stâna de Vale, 74 cm la Semenic, 32 cm la Băișoara, 22 cm la Vf. Vlădeasa 1800, 5 cm la Roșia Montană.

**Prognoza vremii în intervalul 23.03.2022, ora 20:00-24.03.2022, ora 20:00:**

Vremea va fi în general frumoasă, cu valori termice ușor mai ridicate decât normalul perioadei. Cerul va fi mai mult senin. Vântul va sufla slab și moderat, cu intensificări trecătoare miercuri din sector nord-estic, ce vor atinge 50-60 km/h în zonele înalte, în intensificare joi din sector nord-vestic, cu rafale ce vor atinge temporar 70-80 km/h pe creste, spulberând zăpada.

**Temperaturi prognozate în intervalul 23.03.2022, ora 20:00-24.03.2022, ora 20:00:**

**Peste 1800 m:** temperaturi minime: -7...-2 gr.C; temperaturi maxime: -4...3 gr.C;

**Sub 1800 m:** temperaturi minime: -3...2 gr.C; temperaturi maxime: 0...10 gr.C;

**Vânt la peste 2000 m:** miercuri din sector nord-estic, cu intensificări de 50-60 km/h, în intensificare joi din sector nord-vestic, cu rafale ce vor atinge temporar 70-80 km/h;

**Izoterma de 0 grade**: oscilează între 1800-2200 m în toate masivele, în scădere la finalul intervalului în Carpații Orientali spre 1500-1700 m.

**Evoluția stratului de zăpadă și a riscului de avalanșă**

**Munții Făgăraş RISC ÎNSEMNAT (3)**

La peste 1800 m stratul s-a umezit în partea superioară sub acțiunea insolației și a temperaturilor crescute, îndeosebi la altitudini de 1800-2200 m. Stratul de zăpadă rămâne instabil și puțin rezistent în primii 30-40 cm. Se mențin depozitele mai consistente din zonele adăpostite, unde zăpada a fost depusă de vânt, precum și plăcile mai vechi de vânt din apropierea crestelor. În profunzime stratul vechi este compact și consolidat. Datorită temperaturilor diurne predominant pozitive și a insolației se vor putea declanșa spontan curgeri și avalanșe mici de topire de suprafață, care pot angrena ulterior și straturile subiacente. Riscul dislocării stratului instabil din partea superioară sau a plăcilor de vânt din zonele înalte, la supraîncărcări oricât de mici și al declanșării avalanșelor medii și izolat chiar mari, va fi **însemnat (3).**

La altitudini mai mici de 1800 m va continua topirea și umezirea zăpezii din partea superioară datorită temperaturilor pozitive și insolației, existând riscul declanșării spontane de curgeri sau avalanșe de topire de dimensiuni mici și izolat medii, îndeosebi pe pantele înclinate, riscul declanșării avalanșelor fiind **moderat (2)** și amplificat la supraîncărcări ale stratului.

**Munții Bucegi RISC ÎNSEMNAT (3)**

La peste 1800 m zăpada rămâne instabilă în primii 30-40 cm, cu rezistență și stabilitate scăzută, iar în ultimele zile s-a umezit și tasat pe fondul insolației și al temperaturilor crescute, îndeosebi în etajul altitudinal 1800-2200 m. În zonele adăpostite se mențin depozitele mai consistente de zăpadă, iar în apropierea crestelor plăcile mai vechi de vânt. În profunzime, stratul vechi este consolidat și compact. Datorită temperaturilor crescute și a insolației se vor putea declanșa spontan curgeri și avalanșe mici de topire de suprafață, care pot angrena ulterior și straturile subiacente. Riscul dislocării stratului instabil din partea superioară sau a plăcilor de vânt din zonele înalte la supraîncărcări mici și al declanșării avalanșelor de dimensiuni medii și izolat chiar mari va fi **însemnat (3).**

La altitudini mai mici de 1800 m stratul va continua să se umezească și să se taseze datorită

temperaturilor pozitive și insolației, existând riscul declanșării spontane de curgeri și avalanșe de topire mici și izolat medii, îndeosebi pe pantele înclinate, riscul fiind amplificat în zonele cu depozite mai mari de zăpadă și la supraîncărcări. Riscul declanșării avalanșelor este **moderat (2)**.

**Munții Parâng–Șureanu RISC ÎNSEMNAT (3)**

La altitudini de peste 1800 m stratul instabil cu rezistență scăzută din partea superioară, va continua să se umezească și să se taseze ușor. În zonele adăpostite se mențin depozitele mai însemnate de zăpadă, iar în apropierea crestelor, unele plăci mai vechi de vânt. Spontan se vor putea declanșa curgeri și avalanșe mici de topire, îndeosebi pe pantele însorite, iar la supraîncărcări stratul instabil de la suprafață, ce depășește pe alocuri 30-40 cm, poate aluneca peste cel mai vechi și stabil aflat dedesubt, iar plăcile de vânt se pot rupe, ducând astfel la declanșarea de avalanşe de dimensiuni medii, riscul fiind **însemnat (3)**.

Sub 1800 m zăpada va continua să se taseze și să se umezească în partea sa superioară. Spontan se vor declanșa unele curgeri și avalanșe de topire, iar la supraîncărcări mari, pe văi și în zonele adăpostite, unde se găsesc depozite mai vechi şi însemnate de zăpadă, se pot declanșa avalanșe de dimensiuni mici și izolat medii, riscul fiind **moderat (2)**.

**Munții Țarcu–Godeanu RISC MODERAT (2)**

La peste 1800 m stratul de zăpadă, în general consolidat, prezintă în partea superioară un strat instabil, de grosime redusă. Pe văi sunt prezente depozite mai însemnate de zăpadă, iar în apropierea crestelor, unele plăci mai vechi de vânt. Spontan se pot declanșa curgeri și avalanșe mici de topire, de suprafață, iar la supraîncărcări, pe pantele suficient de înclinate, se va putea disloca stratul instabil de la suprafață sau rupe plăcile de vânt, riscul declanșării avalanșelor de dimensiuni mici și izolat medii fiind **moderat (2)**.

Sub 1800 m stratul de zăpadă va continua să se taseze și să se umezească puternic, mai ales în partea sa superioară. La supraîncărcări mari se pot declanșa avalanșe de dimensiuni mici și izolat medii, iar spontan curgeri și avalanșe mici de topire, riscul declanșării avalanșelor fiind **moderat (2)**.

**Munții Rodnei RISC MODERAT (2)**

La altitudini mai mari de 1800 m zăpada s-a umezit în partea sa superioară, îndeosebi în etajul altitudinal 1800-2200 m și pe pantele însorite. Stratul de zăpadă este instabil în primii 20-30 cm și relativ consolidat în profunzime, iar în apropierea crestelor sunt prezente cornișe, care se pot rupe. Pe văi sunt depozite mai însemnate. La supraîncărcări există riscul declanșării unor avalanşe de dimensiuni mici și medii în zonele cu depozite mai consistente de zăpadă, iar spontan, sub acțiunea insolației și a temperaturilor crescute, se pot produce curgeri și de avalanșe de topire, riscul fiind **moderat (2)**.

Sub 1800 m topirea și umezirea zăpezii va fi mai pronunțată. Zăpada umezită din partea

superioară a stratului va putea aluneca peste stratul mai vechi, consolidat, atât spontan, cât și la suprasarcini, în zonele cu acumulări mai importante, îndeosebi pe pantele mai înclinate, riscul declanșării avalanșelor de dimesiuni mici și medii fiind **moderat (2)**.

**Munții Călimani – Bistriței – Ceahlău RISC MODERAT (2)**

La peste 1800 m stratul s-a umezit ușor sub acțiunea insolației și a temperaturilor crescute, iar stratul instabil și cu rezistență scăzută din partea superioară va continua să se taseze. Pe pantele adăpostite sunt prezente depozite mai vechi și însemnate de zăpadă, iar în apropierea crestelor plăci mai vechi de vânt. În profunzime stratul vechi este în general consolidat. Riscul de declanșare al avalanșelor mici și izolat medii va fi **moderat (2)**, fiind favorizat la supraîncărcări mari, când se pot rupe unele plăci vechi de vânt sau când se poate disloca stratul instabil din partea superioară, în special pe pantele mai înclinate, dar și spontan, sub acțiunea insolației și a temperaturilor mai ridicate, care vor putea genera izolat curgeri și avalanșe mici de topire. Sub 1800 m altitudine, zăpada va continua să se taseze și să se umezească. În zonele mai adăpostite se mențin depozitele însemnate. Riscul declanșării avalanșelor de dimensiuni mici și izolat medii va fi **moderat (2),** putând apărea mai ales la supraîncărcări, pe pantele mai înclinate, cu depozite mai consistente de zăpadă, dar și spontan, pe fondul temperaturilor mai ridicate, când izolat se vor putea declanșa curgeri și avalanșe mici de topire.

**Munții Vlădeasa-Muntele Mare RISC MODERAT (2)**

Zăpada va continua să se umezească în partea sa superioară, mai consistent la altitudini mai joase. Pe unele văi sunt depozite mai mari de zăpadă ce au la suprafață un strat relativ redus, cu rezistență scăzută. În profunzime, stratul vechi este în general consolidat. Mai ales la supraîncărcări, pe pantele mai înclinate și pe văile cu depozite mai mari de zăpadă se pot declanșa unele avalanșe de dimensiuni mici, riscul de avalanşe fiind **moderat (2)**. Spontan se vor putea declanșa curgeri și avalanșe mici de topire, în special pe pantele însorite.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC ÎNSEMNAT (3)** | **RISC MODERAT (2)** |
| **BUCEGI** | **RISC ÎNSEMNAT (3)** | **RISC MODERAT (2)** |
| **PARÂNG - ȘUREANU** | **RISC ÎNSEMNAT (3)** | **RISC MODERAT (2)** |
| **ȚARCU – GODEANU** | **RISC MODERAT (2)** | **RISC MODERAT (2)** |
| **GRUPA NORDICĂ A CARPAȚILOR ORIENTALI (ZONA MUNȚILOR RODNEI)** | **RISC MODERAT (2)** | **RISC MODERAT (2)** |
| **GRUPA CENTRALĂ A CARPAȚILOR ORIENTALI (ZONA MUNȚILOR CĂLIMANI – BISTRIȚEI - CEAHLĂU)** | **RISC MODERAT (2)** | **RISC MODERAT (2)** |
| **VLĂDEASA-MUNTELE MARE** | **RISC MODERAT (2** | **RISC MODERAT (2** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la data de 22.03.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: B-1, B-2, B-3, B-4, B-5, B-6, B-9** (municipiul București)**, B-7 (**orașul Măgurele, jud. Ilfov)**, AB-1** (municipiul Alba Iulia)**, AB-2 (**municipiul Sebeș)**, BV-6** (municipiul Codlea), **MS-2** (municipiul Târgu Mureș)**, SB-3** (orașul Copșa Mică), **IS-1, IS-2** (municipiul Iași)**, IS-5** (comuna Tomești), **NT-3** (comuna Tașca), **CJ-3** (municipiul Cluj-Napoca), **CJ-5** (municipiul Dej), **DJ-2, DJ-3** (municipiul Craiova)și **GJ-2** (orașul Rovinari).

1. **În domeniul solului şi vegetaţiei**

**A.P.M. Timiș** informează că în data de 21.03.2022, la ora 06:00, s-a produs o poluare cu 2 l de ţiţei și 20 l de apă sărată a 2 mp de sol în zona comunei Biled în urma fisurării liniei de amestec a sondei 21 Biled aparţinând operatorului Expert Petroleum. **Măsuri:** a fost izolat și reparat tronsonul avariat, a fost curaţată prin decopertare suprafaţa afectată, rezultând 0,3 mc de sol contaminat, care a fost depozitat la Punctul de colectare deșeuri periculoase Satchinez, urmând să fie preluat de S.C. Stilo Evora S.R.L. în vederea tratării.

**A.P.M. Vâlcea** informează că la data de 22.03.2022, la ora 07:40, s-a produs o poluare cu ţiţei a 30 mp de sol pe Dealul Pleșoiu din zona comunei Livezi în urma unei avarii cauzate de o tentativă de furt prin montare de instalaţie artizanală pe conducta Conpet Bărbătești-Orlești (autorul, care sustrăsese deja cca 3 t de ţiţei, a fost prins în flagrant de către poliţie). **Măsuri:** s-a izolat și s-a reparat tronsonul de conductă avariat, s-a vidanjat fluidul scurs, s-a răspândit material absorbant, urmând ca societatea Envirotech S.R.L. Constanţa să ecologizeze suprafaţa afectată.

**Garda Forestieră Suceava** informează că la data de 17.03.2022, la ora 14:00, s-a produs un incendiu în zona comunei Bârsănești, pe raza Ocolului Silvic Livezi, jud. Bacău (fond forestier privat preluat în pază). Acesta a afectat o suprafaţă de 0,5 ha de litieră și a fost stins în aceeași zi, la ora 17:00, de personalul silvic, pompierii militari și cetăţeni.

**Garda Forestieră Suceava** informează că la data de 18.03.2022, la ora 10:00, s-a produs un incendiu în zona comunei Asău, pe raza Ocolului Silvic Comănești, jud. Bacău. Acesta a afectat o suprafaţă de 1 ha de litieră și a fost stins în aceeași zi, la ora 17:00, de personalul silvic și pompieri (militari și civili).

**Garda Forestieră Suceava** informează că la data de 19.03.2022, la ora 12:30, s-a produs un incendiu în zona comunei Curtești, pe raza Ocolului Silvic Privat Ingka Investments, jud. Botoșani. Acesta a afectat o suprafaţă de 0,3 ha de litieră și a fost stins în aceeași zi, la ora 18:00, de personalul silvic, pompieri militari, poliţiști și cetăţeni.

**Garda Forestieră Suceava** informează că la data de 21.03.2022, la ora 13:00, s-a produs un incendiu în zona comunei Urechești, pe raza Ocolului Silvic Căiuţi, jud. Bacău. Acesta a afectat o suprafaţă de 2,40 ha de litieră și a fost stins în aceeași zi, la ora 16:00, de către personalul silvic, pompieri (militari și civili) și cetăţeni.

**Garda Forestieră Suceava** informează că la data de 21.03.2022, la ora 14:00, s-a produs un incendiu în zona comunei Gura Văii, pe raza Ocolului Silvic Livezi, jud. Bacău. Acesta a afectat o suprafaţă de 4 ha de litieră și a fost stins în aceeași zi, la ora 20:00, de către personalul silvic și cetăţeni.

**Garda Forestieră Suceava** informează că la data de 21.03.2022, la ora 15:00, s-a produs un incendiu în zona comunei Strugari, pe raza Ocolului Silvic Livezi, jud. Bacău. Acesta a afectat o suprafaţă de 0,1 ha de litieră și a fost stins în aceeași zi, la ora 18:40, de personalul silvic, pompieri militari, poliţiști și cetăţeni.

**Garda Forestieră Suceava** informează că la data de 21.03.2022, la ora 15:30, s-a produs un incendiu în zona comunei Răchitoasa, pe raza Ocolului Silvic Zeletin, jud. Bacău. Acesta a afectat o suprafaţă de 1,78 ha de litieră și a fost stins în aceeași zi, la ora 19:00, de personalul silvic, pompierii civili și cetăţeni.

**Garda Forestieră Suceava** informează că la data de 21.03.2022, la ora 17:00, s-a produs un incendiu în zona comunei Colonești, pe raza Ocolului Silvic Zeletin, jud. Bacău. Acesta a afectat o suprafaţă de 12,39 ha de litieră și a fost stins în aceeași zi, la ora 18:30, de personalul silvic, pompierii civili și cetăţeni.

**Garda Forestieră Suceava** informează că la data de 21.03.2022, la ora 17:00, s-a produs un incendiu în zona comunei Colonești, pe raza Ocolului Silvic Zeletin, jud. Bacău. Acesta a afectat o suprafaţă de 0,5 ha de litieră și a fost stins în aceeași zi, la ora 23:00, de personalul silvic, pompierii civili și cetăţeni.

**Garda Forestieră Suceava** informează că la data de 21.03.2022, la ora 18:30, s-a produs un incendiu în zona comunei Stănișești, pe raza Ocolului Silvic Zeletin, jud. Bacău. Acesta a afectat o suprafaţă de 1,20 ha de litieră și a fost stins în aceeași zi, la ora 23:30, de personalul silvic, pompierii civili și cetăţeni.

**Garda Forestieră Suceava** informează că la data de 22.03.2022, la ora 16:15, s-a produs un incendiu în zona comunei Gorbănești, pe raza Ocolului Silvic Trușești, jud. Botoșani. Acesta a afectat o suprafaţă de 1 ha de litieră și a fost stins în aceeași zi, la ora 17:30, de personalul silvic, pompieri militari, poliţiști și cetăţeni.

**Garda Forestieră Timișoara** informează că la data de 20.03.2022, la ora 18:30, s-a produs un incendiu în zona comunei Mehadica, pe raza Ocolului Silvic Mehadia, jud. Caraș-Severin. Acesta a afectat o suprafaţă de 6 ha de litieră și a fost stins în aceeași zi, la ora 21:50, de personalul silvic.

**Garda Forestieră Timișoara** informează că la data de 21.03.2022, la ora 12:30, s-a produs un incendiu în zona orașului Geoagiu, pe raza Ocolului Silvic Geoagiu, jud. Hunedoara. Acesta a afectat o suprafaţă de 1,4 ha de litieră și a fost stins în aceeași zi, la ora 20:00, de personalul silvic, pompieri (militari și civili) și cetăţeni.

**Garda Forestieră Timișoara** informează că la data de 21.03.2022, la ora 16:00, s-a produs un incendiu în zona comunei Sicheviţa, pe raza Ocolului Silvic Moldova Nouă, jud. Caraș-Severin. Acesta a afectat o suprafaţă de 11 ha de litieră și a fost stins în aceeași zi, la ora 23:45, de personalul silvic.

**Garda Forestieră Timișoara** informează că la data de 21.03.2022, la ora 16:30, s-a produs un incendiu în zona comunei Ohaba Lungă, pe raza Ocolului Silvic Lugoj, jud. Timiș. Acesta a afectat o suprafaţă de 0,17 ha de litieră și a fost stins în aceeași zi, la ora 18:00, de personalul silvic și cetăţeni.

**Garda Forestieră Timișoara** informează că la data de 22.03.2022, la ora 13:00, s-a produs un incendiu în zona comunei Sicheviţa, pe raza Ocolului Silvic Moldova Nouă, jud. Caraș-Severin. Acesta a afectat o suprafaţă de 2,9 ha de litieră și a fost stins în aceeași zi, la ora 17:30, de personalul silvic și cetăţeni.

**Garda Forestieră Timișoara** informează că la data de 21.03.2022, la ora 13:30, s-a produs un incendiu în zona orașului Geoagiu, pe raza Ocolului Silvic Geoagiu, jud. Hunedoara. Acesta a afectat o suprafaţă de 0,6 ha de litieră și a fost stins în aceeași zi, la ora 21:00, de personalul silvic și cetăţeni.

**Garda Forestieră Timișoara** informează că la data de 22.03.2022, la ora 15:40, s-a produs un incendiu în zona comunei Târnova, pe raza Ocolului Silvic Banatul Montan R.A.(fond forestier privat al comunei Târnova), jud. Caraș-Severin. Acesta a afectat o suprafaţă de 5 ha (fâneţe, pășune, pășune împădurită) și a fost stins în aceeași zi, la ora 19:30, de personalul silvic, pompierii militari și cetăţeni.

**Garda Forestieră Timișoara** informează că la data de 22.03.2022, la ora 17:00, s-a produs un incendiu în zona comunei Cornereva, pe raza Ocolului Silvic Mehadia, jud. Caraș-Severin. Acesta a afectat o suprafaţă de 7 ha de litieră. Se va reveni cu informaţii.

**Garda Forestieră Timișoara** informează că la data de 22.03.2022, la ora 19:15, s-a produs un incendiu în zona comunei Tomești, pe raza Ocolului Silvic Coșava, jud. Timiș. Acesta a afectat o suprafaţă de 2 ha de litieră și a fost stins în aceeași zi, la ora 21:20, de personalul silvic, pompierii militari și cetăţeni.

**Garda Forestieră Timișoara** informează că la data de 22.03.2022, la ora 21:30, s-a produs un incendiu în zona comunei Ocna de Fier, pe raza Ocolului Silvic Bocșa Română, jud. Caraș-Severin. Acesta a afectat o suprafaţă de 2,7 ha de litieră și a fost stins în data de 23.03.2022, la ora 04:15, de personalul silvic, pompierii militari, poliţiști și cetăţeni.

**Garda Forestieră Brașov** informează că la data de 21.03.2022, la ora 14:30, s-a produs un incendiu în zona comunei Laslea, pe raza Ocolului Silvic Dumbrăveni, jud. Sibiu (fond forestier proprietate de stat). Acesta a afectat o suprafaţă de 1,5 ha (0,15 ha arboret și 1,35 ha terenuri din afara fondului forestier) și a fost stins în aceeași zi, la ora 18:00, de personalul silvic, pompierii civili și cetăţeni.

**Garda Forestieră Brașov** informează că la data de 22.03.2022, la ora 12:00, s-a produs un incendiu în zona comunei Ideciu de Jos, pe raza Ocolului Silvic Vătava, jud. Mureș (fond forestier proprietate de stat). Acesta a afectat o suprafaţă de 0,7 ha de litieră și a fost stins în aceeași zi, la ora 19:30, de personalul silvic, pompierii militari și cetăţeni.

**Garda Forestieră Brașov** informează că la data de 22.03.2022, la ora 12:00, s-a produs un incendiu în zona comunei Ideciu de Jos, pe raza Ocolului Silvic Vătava, jud. Mureș (fond forestier proprietate de stat). Acesta a afectat o suprafaţă de 2,9 ha de litieră și 15 arbori uscaţi pe picior și a fost stins în aceeași zi, la ora 19:30, de personalul silvic, pompierii militari și cetăţeni.

**Garda Forestieră Brașov** informează că la data de 22.03.2022, la ora 12:30, s-a produs un incendiu în zona comunei Daneș, pe raza Ocolului Silvic Sighișoara, jud. Mureș (fond forestier proprietate de stat). Acesta a afectat o suprafaţă de 11,75 ha de litieră și a fost stins în aceeași zi, la ora 23:00, de personalul silvic, pompierii militari și cetăţeni.

**Garda Forestieră Brașov** informează că la data de 22.03.2022, la ora 13:30, s-a produs un incendiu în zona municipiului Odorheiu Secuiesc, pe raza Ocolului Silvic Homorod, jud. Harghita (fond forestier proprietate privată). Acesta a afectat o suprafaţă de 0,1 ha de litieră și a fost stins în aceeași zi, la ora 15:00, de personalul silvic, pompieri (militari și civili) și cetăţeni.

**Garda Forestieră Brașov** informează că la data de 22.03.2022, la ora 15:00, s-a produs un incendiu în zona comunei Vâlcele (sat Hetea), pe raza Ocolului Silvic Tălișoara, jud. Covasna (fond forestier proprietate de stat). Acesta a afectat o suprafaţă de 5 ha de litieră (1 ha fond forestier și 4 ha pășune) și a fost stins în aceeași zi, la ora 17:00, de personalul silvic, pompierii militari, poliţiști, jandarmi și cetăţeni.

**Garda Forestieră Brașov** informează că la data de 22.03.2022, la ora 15:30, s-a produs un incendiu în zona comunei Hoghilag, pe raza Ocolului Silvic Dumbrăveni, jud. Sibiu (fond forestier de stat). Acesta a afectat o suprafaţă de 15 ha de litieră și a fost stins în aceeași zi, la ora 20:00, de personalul silvic și cetăţeni.

**Garda Forestieră Brașov** informează că la data de 22.03.2022, la ora 15:37, s-a produs un incendiu în zona comunei Hoghilag, pe raza Ocolului Silvic Dumbrăveni, jud. Sibiu (fond forestier de stat). Acesta a afectat o suprafaţă de 17,4 ha de litieră și a fost stins în aceeași zi, la ora 20:35, de personalul silvic, pompierii civili și cetăţeni.

**Garda Forestieră Brașov** informează că la data de 22.03.2022, la ora 16:00, s-a produs un incendiu în zona satului Sânpaul, comuna Mărtiniș, pe raza Ocolului Silvic Homorod, jud. Harghita (fond forestier proprietate privată). Acesta a afectat o suprafaţă de 3,8 ha de litieră și a fost stins în aceeași zi, la ora 18:00, de personalul silvic, pompierii civili și cetăţeni.

**Garda Forestieră Brașov** informează că la data de 22.03.2022, la ora 16:30, s-a produs un incendiu în zona comunei Daneș, pe raza Ocolului Silvic Sighișoara, jud. Mureș (fond forestier proprietate de stat și privată). Acesta a afectat o suprafaţă de 4,5 ha de litieră și a fost stins în aceeași zi, la ora 23:00, de personalul silvic, pompierii militari și cetăţeni.

**Garda Forestieră Brașov** informează că la data de 22.03.2022, la ora 17:15, s-a produs un incendiu în zona comunei Biertan, pe raza Ocolului Silvic Dumbrăveni, jud. Sibiu (fond forestier de stat). Acesta a afectat o suprafaţă de 11,89 ha de litieră și a fost stins în aceeași zi, la ora 19:30, de personalul silvic și pompierii civili.

**Garda Forestieră Brașov** informează că la data de 22.03.2022, la ora 20:30, s-a produs un incendiu în zona orașului Sângeorgiu de Pădure, pe raza Ocolului Silvic Sovata, jud. Mureș (fond forestier de stat). Acesta a afectat o suprafaţă de 0,6 ha de litieră și a fost stins în aceeași zi, la ora 22:00, de personalul silvic și pompierii civili.

**Garda Forestieră Brașov** informează că la data de 22.03.2022, la ora 21:00, s-a produs un incendiu în zona comunei Laslea, pe raza Ocolului Silvic Dumbrăveni, jud. Sibiu (fond forestier de stat). Acesta a afectat o suprafaţă de 15,2 ha de litieră și a fost stins în aceeași zi, la ora 23:00, de personalul silvic și cetăţeni.

**Garda Forestieră Ploiești** informează că la data de 22.03.2022, la ora 12:00, s-a produs un incendiu în zona comunei Călinești, pe raza Ocolului Silvic Privat Stejarii Muscelului, jud. Argeș. Acesta a afectat o suprafaţă de 30 ha de litieră și a fost stins în aceeași zi, la ora 16:30, de personalul silvic, pompierii militari și cetăţeni.

**Garda Forestieră Ploiești** informează că lan data de 22.03.2022, la ora 12:40, s-a produs un incendiu în zona localităţii Uda, pe raza Ocolului Silvic Vulturești, jud. Olt (fond forestier proprietate de stat). Acesta a afectat o suprafaţă de 2 ha de litieră și a fost stins în aceeași zi, la ora 14:20, de personalul silvic, pompieri (militari și civili) și cetăţeni.

**Garda Forestieră Ploiești** informează că la data de 22.03.2022, la ora 14:00, s-a produs un incendiu în zona comunei Bogaţi (sat Suseni), pe raza Ocolului Silvic Privat Stejarii Muscelului, jud. Argeș. Acesta a afectat o suprafaţă de 20 ha de litieră și a fost stins în aceeași zi, la ora 19:00, de personalul silvic, pompierii militari și cetăţeni.

**Garda Forestieră Ploiești** informează că la data de 22.03.2022, la ora 14:30, s-a produs un incendiu în zona comunei Hulubești, pe raza Ocolului Silvic Topoloveni, jud. Argeș (fond forestier proprietate de stat). Acesta a afectat o suprafaţă de 25 ha de litieră și a fost stins în aceeași zi, la ora 21:00, de personalul silvic, pompierii militari și cetăţeni.

**Garda Forestieră Ploiești** informează că la data de 22.03.2022, la ora 15:00, s-a produs un incendiu în zona comunei Hulubești, pe raza Ocolului Silvic Topoloveni, jud. Argeș (fond forestier proprietate privată). Acesta a afectat o suprafaţă de 4 ha de litieră și a fost stins în aceeași zi, la ora 17:30, de personalul silvic și pompierii militari.

**Garda Forestieră Focșani** informează că la data de 19.03.2022, la ora 16:00, s-a produs un incendiu în zona comunei Griviţa, pe raza Ocolului Silvic Bârlad, jud. Vaslui (fond forestier proprietate de stat). Acesta a afectat o suprafaţă de 20,5 ha de litieră și a fost stins în aceeași zi, la ora 20:00, de personalul silvic, pompieri (militari și civili), poliţiști și cetăţeni.

**Garda Forestieră Focșani** informează că la data de 19.03.2022, la ora 18:00, s-a produs un incendiu pe raza Ocolului Silvic Bârlad, jud. Vaslui (fond forestier proprietate de stat). Acesta a afectat o suprafaţă de 0,8 ha de litieră și a fost stins în aceeași zi, la ora 22:00, de personalul silvic, pompieri (militari și civili) și cetăţeni.

**Garda Forestieră Focșani** informează că la data de 20.03.2022, la ora 16:30, s-a produs un incendiu în zona comunei Gherghești, pe raza Ocolului Silvic Bârlad, jud. Vaslui (fond forestier proprietate privată). Acesta a afectat o suprafaţă de 3 ha de litieră și a fost stins în aceeași zi, la ora 17:30, de personalul silvic și pompierii civili.

**Garda Forestieră Focșani** informează că la data de 21.03.2022, la ora 09:00, s-a produs un incendiu în zona comunei Puiești (sat Ruși), pe raza Ocolului Silvic Bârlad, jud. Vaslui (fond forestier proprietate de stat). Acesta a afectat o suprafaţă de 20 ha de litieră și a fost stins în aceeași zi, la ora 20:00, de personalul silvic, pompierii civili, poliţiști și cetăţeni.

**Garda Forestieră Focșani** informează că la data de 22.03.2022, la ora 13:00, s-a produs un incendiu în zona comunei Cislău, punct Dosul Bâscii, pe raza Ocolului Silvic Cislău, jud. Buzău (fond forestier proprietate de stat). Acesta a afectat o suprafaţă de 15 ha de litieră și a fost stins în aceeași zi, la ora 19:30, de personalul silvic, pompieri (militari și civili), poliţiști, jandarmi și cetăţeni.

**Garda Forestieră Focșani** informează că la data de 22.03.2022, la ora 14:00, s-a produs un incendiu în zona comunei Cislău, punct Dosul Bâscii, pe raza Ocolului Silvic Cislău, jud. Buzău (fond forestier proprietate de stat). Acesta a afectat o suprafaţă de 2,5 ha de litieră și a fost stins în aceeași zi, la ora 17:30, de personalul silvic, pompieri voluntari și cetăţeni.

**Garda Forestieră Râmnicu Vâlcea** informează că la data de 22.03.2022, la ora 11:30, s-a produs un incendiu în zona comunei Albeni, pe raza Ocolului Silvic Polovragi, jud. Gorj (fond forestier proprietate de stat). Acesta a afectat o suprafaţă de 1,77 ha de litieră și a fost stins în data de 23.03.2022, la ora 08:00, de personalul silvic și cetăţeni.

**A.R.B.D.D. Tulcea:**

-informează că la data de 23.03.2022, la ora 10:00, a fost semnalat un incendiu de vegetație (stuf și papură) în zona Grindului Puiu, pe raza Districtului Ecologic Caraorman. Se va reveni cu informații;

-informează că la data de 23.03.2022, la ora 13:30, a fost semnalat un incendiu de vegetație (stuf și papură) în zona de reconstrucție ecologică Incinta Fortuna, la vest de bazinul nr. 4, pe raza Districtului Ecologic Crișan-Maliuc. Se va reveni cu informații;

-informează că la data de 23.03.2022, la ora 14:30, a fost semnalat un incendiu de vegetație (stuf, papură și rogoz) în zona Dunărea Veche-Mila 23 mal drept, la 1,5 km de Hotel Lebăda, pe raza Districtului Ecologic Crișan-Maliuc. Se va reveni cu informații;

-informează că la data de 22.03.2022, în jurul orei 17:00, a fost semnalat un incendiu de vegetație (stuf, papură și rogoz) în zona Canal Bogdaproste-Lac Bogdaproste-Dunărea Veche, pe raza Districtului Ecologic Crișan-Maliuc. Acesta a afectat o suprafață de 10 ha și s-a stins de la sine la data de 23.03.2022, la ora 08:00;

-revine cu informații despre incendiul izbucnit la data de 22.03.2022, în jurul orei 13.55, în zona Dunărea Veche, între comuna Crişan și satul Mila 23, în apropiere de Canalul Căzănele, pe raza Districtului Ecologic Tulcea-Chilia. Acesta a afectat o suprafață de 1,5 ha de stuf și s-a stins de la sine în data de 23.03.2022, la ora 07:30;

-revine cu informații despre incendiul izbucnit la data de 22.03.2022, în jurul orei 13.00, în zona sat Mila 23-Canal Stipoc, pe raza Districtului Ecologic Tulcea-Chilia. Acesta a afectat o suprafață de 4 ha de stuf și papură și s-a stins de la sine în data de 23.03.2022, la ora 07:00.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE, TRANSPARENȚĂ ȘI IT**